Zazpi urteko gerran Wernerren lehen misioa Glatz-eko 300 zaldunekin aurreratzea izan zen, Octavio Piccolomini-ren agindupean zegoen armada austriarraren atzealdea inguratzeko. Bohemiako inbasioan, Schleissitzko guduan nabarmendu zen. 1757ko otsailean Hussar marroien Inhaber (jabe) bihurtu zen eta, Praga-ko guduan, Hans Joachim von Zieten-ek agindutako ezker hegaleko erreserbaren parte izan zen. Erreserbaren azken erasoan, Wernerren erregimentuak lidergoa hartu zuen. Kolineko guduan, berriz ere ezker hegalean izan zen. Bataila ostean, Lausitzera bidali zuten Beverneko dukearen armadara batzeko. Hemen, Klettendorfen, bi batailoi kroaziar garaitu zituen. 1757ko azaroaren 22an, Breslau-ko guduan
, berriro Hans Joachim von Zieten-en ezker hegalean izan zen, Kleinburg inguruan borrokatu zenean.